Jaso dugu **LANTOKIA IREKITZEAREN EDO JARDUERA BERRIZ ERE ABIAN JARTZEAREN** jakinarazpena eta, orain, jakin behar duzu enpresak prebentzioko hainbat jarduera egitera behartuta daudela, langileek izan ditzaketen arriskuak **DESAGERRARAZI, MURRIZTU edo KONTROLATZEKO**, betiere Lan Arriskuen Prebentzioari buruzko azaroaren 8ko 31/1995 Legean (1995eko azaroaren 10eko BOE, 269. zk) eta hura garatzeko arauetan nahiz hura osatzeko arauetan xedatutakoaren arabera.

Horregatik guztiagatik, idazki honen bidez, arlo horretan dauden betebehar nagusien edukia jakinarazi eta agerian jarri nahi da. Betebehar horiek betearaztea eta praktikan jartzea agiri bidez egiaztatu beharko da, eta Laneko eta Gizarte Segurantzako Ikuskatzailetzak eskatuz gero aurkezteko moduan izan beharko da, Laneko eta Gizarte Segurantzako Ikuskatzailetza Sistema antolatzen duen 23/2015 Legeari jarraikiz.

Hartu beharreko neurri nagusiak honako hauek dira, besteak beste:

Enpresei dagokienez, arriskuen prebentzioko plan bat egin beharko dute, arriskuak ebaluatu, prebentzio-plangintza egin eta enpresako prebentzioa antolatu beharko dute, eta, hala badagokio, prebentzioa kudeatzeko sistemaren kanpo-auditoria egin. Gainera, larrialdiko neurriak izan beharko dituzte, eta langileei osasunaren zaintza eta prebentzioari buruzko prestakuntza eta informazioa bermatuko diete. Azkenik, prebentzio-jarduerak koordinatuko dituzte beste enpresa batzuek parte hartzen badute, eta enpresan gertatutako istripu edo eritasunen arrazoi guztiak ikertuko dituzte.

 Langile autonomoen kasuan, beste enpresa batzuetako langileekin batera aritzen diren zentroetan lan egiten badute, jarduerak koordinatzearen ondoriozko betebeharrak bete beharko dituzte, batez ere, lankidetzari, laneko arriskuei buruzko informazioa elkarri emateari eta prebentzioko nahiz larrialdiko neurriei buruzko instrukzioari dagokienez. Besteren konturako langileren bat kontratatzen bada, kontratua sinatzen denetik aitzina, enpresa gisa dagozkion betebeharrak bete beharko ditu

|  |  |
| --- | --- |
| NAFARROAKO GOBERNUKO ENPRESA POLITIKAREN, NAZIOARTEKO PROIEKZIOAREN ETA LANARENZUZENDARI NAGUSIASin.: Izaskun Goñi Razquin | LAN ETA GIZARTE SEGURANTZAKO IKUSKARITZAREN NAFARROAKO LURRALDE ZUZENDARIA-BURUA Sin.: Carlos Miguel Vivanco Peña |